
PARLAMENTUL ROMÂNIEI

CAMERA DEPUTAŢILOR
	    Comisia pentru agricultură, silvicultură, industrie alimentară şi servicii  specifice
	                          Bucureşti, 03.10.2005              
                           Nr.24/406


RAPORT
asupra proiectului de Lege privind aprobarea Ordonanţei de urgenţă a Guvernului nr.121/2005 pentru modificarea art.6 alin.(4) din Ordonanţa Guvernului nr.22/2005 privind reorganizarea activităţii de consultanţă agricolă  
Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.121/2005 pentru modificarea art.6 alin.(4) din Ordonanţa Guvernului nr.22/2005 privind reorganizarea activităţii de consultanţă agricolă, transmis cu adresa nr.P.L. – X 404 din 28 septembrie  2005 şi înregistrat sub nr.24/395/28.09.2005. 
La întocmirea raportului, Comisia a avut în vedere avizul Consiliului Legislativ şi avizul Comisiei pentru buget, finanţe şi bănci..
 Proiectul de lege are ca obiect modificarea Ordonanţei Guvernului nr.22/2005 privind reorganizarea activităţii de consultanţă agricolă. Astfel, se revine la forma art.6 alin.(4) al Ordonanţei Guvernului nr.22/2005 anterioară modificării prin Legea nr.77/2005. Din Nota de fundamentare rezultă că persoanele angajate la Oficiile de consultanţă agricolă judeţene şi a municipiului Bucureşti erau funcţionari publici, iar prin modificarea art.6 alin.(4) de către Legea nr.77/2005, personalul era preluat în subordinea Agenţiei Naţionale de Consultanţă Agricolă conform  prevederilor Codului Muncii, ceea ce a generat neconcordanţe legislative. 
Proiectul de Lege privind aprobarea Ordonanţei de urgenţă a Guvernului nr.121/2005 pentru modificarea art.6 alin.(4) din Ordonanţa Guvernului nr.22/2005 privind reorganizarea activităţii de consultanţă agricolă face parte din categoria legilor ordinare, potrivit prevederilor art.73 din Constituţia României, republicată.
La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, republicat, domnul Dănuţ Apetrei  –   secretar de stat în cadrul Ministerului Agriculturii, Pădurilor şi Dezvoltării Rurale. 

La lucrările comisiei au fost prezenţi 25 de deputaţi, din totalul de 25 de membri ai comisiei.

Raportul Comisiei a fost adoptat în unanimitate, în şedinţa din 3 octombrie 2005.

În urma dezbaterii, Comisia propune adoptarea proiectului de lege în forma prezentată de Senat.

Proiectul de lege a fost adoptat de Senat în şedinţa din 23 septembrie 2005.

Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

           PREŞEDINTE,



           SECRETAR,
           Dr.Atilla KELEMEN 


            Ioan   MUNTEANU
Întocmit: Consilier Anton PĂŞTINARU    

